Keely Hodgkinson

Keely Hodgkinson (født 3. mars 2002 i Atherton i Wigan) er en britisk (engelsk) friidrettsutøver som konkurrerer i mellomdistanseløp. 

Hun tok sølv for Storbritannia på 800 meter under Sommer-OL 2020 i Tokyo.

Idrettskarriere

2018 
Hun vant 800 meter under det engelske U20-mesterskapet i friidrett, 16 år gammel. I juli deltok hun i U18-EM i friidrett 2018 i Ungarn, og vant der 800 meter. Hun vant 800 meter under det engelske U17-mesterskapet og under UK School Games i august.

2019 
Hodgkinson ble U20-utøver i 2019. Hun kom på andreplass på 800 meter under det engelske U20-mesterskapet i friidrett, bak Isabelle Boffey. Hun deltok i U20-EM i friidrett 2019, og fikk der bronse på 800 meter med ny personlig rekord på 2:03,40.

2020 
Hun vant 800 meter under Britisk mesterskap i friidrett innendørs 2020. Hun vant samme distanse under Britisk mesterskap i friidrett 2020, halvannet sekund foran Isabelle Boffey. Hun forbedret sin personlige rekord på 800 meter under Palio Città della Quercia-stevnet i Italia, med 2:01,73.

2021 
2021 ble hennes gjennombruddsesong på internasjonalt nivå. I sesongdebuten vant hun 800 meter under Indoor Track & Field Vienna, og løp der for første gang 800 meter under 2 minutter. Vinnertiden ble 1:59,03. Hun kom på fjerdeplass under Meeting Hauts-de-France, og vant 800 meter under EM i friidrett innendørs 2021 i Polen, fire dager etter sin 19-årsdag. 

Utendørs vant hun 800 meter under Golden Spike, med ny personlig rekord på 1:58,89. I juni vant hun 800 meter under Britisk mesterskap i friidrett 2021, og hun fikk sølv på 800 meter under Sommer-OL 2020 i Tokyo, bak Athing Mu. Hun satte der ny britisk rekord på 1:55,88. Hun deltok i Diamond League 2021, og kom der på femteplass i Doha, fjerdeplass under Bauhaus-Galan og andreplass under Memorial Van Damme, og hun vant 800 meter under Diamond League-finalen, som var Weltklasse i Zurich.

Referanser

Eksterne lenker 
 

Britiske mellomdistanseløpere
Olympiske sølvmedaljevinnere for Storbritannia
VM-sølvmedaljevinnere i friidrett for Storbritannia
Europamestere i friidrett for Storbritannia
Europamestere i friidrett innendørs for Storbritannia
Medaljevinnere under Sommer-OL 2020
Deltakere for Storbritannia under Sommer-OL 2020
Friidrettsutøvere under Sommer-OL 2020
Deltakere for Storbritannia under EM i friidrett innendørs 2021
Deltakere for Storbritannia under VM i friidrett 2022
Deltakere for Storbritannia under EM i friidrett 2022
Deltakere for Storbritannia under EM i friidrett innendørs 2023
Deltakere for Storbritannia under VM i friidrett 2023